b'\n_START_ARTICLE_\nStane Bajuk\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1941 na ljubljanski Pravni fakulteti. \xc5\xbde ob \xc5\xa1tudiju prava se je priklju\xc4\x8dil napredno usmerjenim \xc5\xa1tudentom. Deloval je v univerzitetnih strokovnih dru\xc5\xa1tvih, pri organizaciji narodnoobrambnih taborov in bil predsednik Slovenskega kluba. \xc4\x8clan Komunisti\xc4\x8dne partije Slovenije je postal 1940. Po kapitulaciji Kraljevine Jugoslavije je bil med organizatorji narodnoosvobodilne borbe na ljubljanski univerzi. Leta 1942 je od\xc5\xa1el v partizane, kjer je bil med drugim politi\xc4\x8dni komisar 1. bataljona Tom\xc5\xa1i\xc4\x8deve brigade. Padel je v bojih brigade z italijanskim okupatorjem.'